พร้อมรับ
นับตั้งแต่เปิดตัว &#8220;พร้อมเพย์&#8221; ดูเหมือนจะมีแต่ข่าวร้าย ข่าวปัญหาความไม่ปลอดภัยของอินเตอร์แบงก์ โมบายแบงก์ เป็นระยะๆ ลดทอนความเชื่อมั่นลงอย่างฮวบฮาบ
24 ส.ค. 2559

นับตั้งแต่เปิดตัว “พร้อมเพย์” ดูเหมือนจะมีแต่ข่าวร้าย ข่าวปัญหาความไม่ปลอดภัยของอินเตอร์แบงก์ โมบายแบงก์ เป็นระยะๆ ลดทอนความเชื่อมั่นลงอย่างฮวบฮาบ
แค่เรื่อง พร้อมเพย์ ที่คนยังงงๆ ว่าคืออะไร และมีคำถามเรื่องความปลอดภัย ก็ทำให้คนกล้าๆ กลัวๆ ที่จะลงทะเบียนพอแรง
มาช่วงนี้เหมือนพระศุกร์เข้าพระเสาร์แทรก ข่าวโจรไซเบอร์ดูจะชุมเป็นพิเศษ ยิ่งทำให้การลงทะเบียนพร้อมเพย์ ดูซาๆ ไป แทบจะเงียบหายเหมือนคลื่นกระทบฝั่ง
ทำเอา พี่ไร-ทองอุไรลิ้มปิติ รองผู้ว่าการด้านเสถียรภาพการเงิน แบงก์ชาติ บ่นท้อใจกลางฟลอร์งานสัมมนา ยิ่ง ออมสิน ประกาศปิดเครื่องเอทีเอ็ม เพราะถูกโจรปล่อยมัลแวร์แฮ็กเงินไปก็ยิ่งมึน
พี่ไร บอกว่า อยากจะเปลี่ยนชื่อ “พร้อมเพย์” ให้เป็น “พร้อมรับ” มากกกก เพราะเชื่อว่าคำนี้จะช่วยให้คนเข้าใจและเชื่อมั่นถึงความปลอดภัยได้มากกว่า
แต่ติดที่ชื่อ พร้อมเพย์ ได้มาจากการประกวด เลยต้องแข็งใจใช้กันต่อไป
เห็นใจท่านรองฯ จริงๆ